**ROMÂNIA**

|  |  |  |
| --- | --- | --- |
| **_Pic2** | **JUDEŢUL ILFOV**  **PRIMĂRIA COMUNEI CORNETU**  **PRIMAR** | _Pic3 |

Nr. 16068 din 15.03.2023

## **REFERAT DE APROBARE**

**A PROIECTULUI DE HOTĂRÂRE PRIVIND INDEXAREA CU RATA INFLAŢIEI A IMPOZITELOR ŞI TAXELOR LOCALE PENTRU ANUL 2024**

**I.** Art. 491 din *Legea nr. 227/2015 privind Codul Fiscal*, cu modificările şi completările ulterioare, reglementează indexarea impozitelor şi taxelor locale.

Astfel, norma prevede că **în cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, până la data de 30 aprilie, de către consiliile locale, ţinând cont de rata inflaţiei pentru anul fiscal anterior,** comunicată pe site-urile oficiale ale Ministerului Finanţelor Publice şi Ministerului Dezvoltării Regionale şi Administraţiei Publice.

Aceste sume se aprobă prin hotărâre a consiliului local şi se aplică în anul fiscal următor.

De asemenea, legea aplicabilă prevede că dacă hotărârea consiliului local nu a fost adoptată cu cel puţin 3 zile lucrătoare înainte de expirarea exerciţiului bugetar, în anul fiscal următor, în cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei ori se determină prin aplicarea unei cote procentuale, se aplică de către compartimentul de resort din aparatul de specialitate al primarului, nivelurile maxime prevăzute de prezentul cod, indexate potrivit prevederilor alin. (1) – sn. ale articolului din *Legea nr. 227/2015.*

**II.** Conform datelor afişate pe pagina oficială a Institutului Naţional de Statistică[[1]](#footnote-1), rata inflaţiei pentru anul 2022 a fost de 13,8%.

Această valoare rezultă şi din cuprinsul adresei nr. 166/13.01.2023, înregistrate la Primăria comunei Cornetu, judeţul Ilfov sub nr. 4487/16.01.2023.

De asemenea, şi pe site-ul Ministerului Dezvoltării, Lucrărilor Publice şi Administraţiei[[2]](#footnote-2) a fost afişată o comunicare a aceleiaşi valori.

**III.** În consecinţă, pentru respectarea şi aplicarea în practică a prevederilor 491 din Legea nr. 227/2015, orice impozit sau oricărare taxpă locală, care constă într-o anumită sumă în lei sau care este stabilită pe baza unei anumite sume în lei, pentru annul 2024, va trebui indexată cu 13,8%.

**IV.** Până la finalul anului 2023, va fi iniţiat şi aprobat un proiect de hotărâre a Consiliului local Cornetu, judeţul Ilfovprin care se vor stabili impozitele şi taxele locale aferente anului 2024, urmând ca la stabilirea acestora să se ţină cont de această indexare, cu 13,8%.

Pentru considerente prezentate anterior, supun analizei şi, ulterior, aprobării Consiliului local al comunei Cornetu, judeţul Ilfov proiectul de hotărâre privind indexarea cu rata inflaţiei (13,8%) a impozitelor şi taxelor locale pentru anul 2024.

**PRIMARUL COMUNEI CORNETU, JUDEŢUL ILFOV**

**Adrian Eduard STOICA**

1. <https://insse.ro/cms/ro/content/ipc%E2%80%93serie-de-date-anuala> [↑](#footnote-ref-1)
2. http://www.dpfbl.mdrap.ro/documents/Rata\_inflatiei\_2022.pdf [↑](#footnote-ref-2)